इडिना मेंझेल

इडिना किम मेंझेल (जन्म: ३० मे १९७१) ही एक अमेरिकन अभिनेत्री आणि गायिका आहे. मेंझेल तिच्या पिढीतील सर्वात यशस्वी ब्रॉडवे कलाकारांपैकी एक आहे. ती तिच्या यशस्वी स्त्री पात्रांच्या चित्रणासाठी प्रसिद्ध आहे. तिच्या अभिनयासाठी तिला संगीतातील सर्वोत्कृष्ट वैशिष्ट्यीकृत अभिनेत्रीसाठी टोनी पुरस्कार नामांकन मिळाले.

अनेक छोट्या-छोट्या टप्प्यात आणि ऑफ-ब्रॉडवे प्रॉडक्शनमध्ये काम केल्यानंतर तिने २००३ मध्ये ब्रॉडवे म्युझिकल विकेडमध्ये एल्फाबाच्या भूमिकेची केली. या भूमिकेची समीक्षकांनी खूप प्रशंसा केली, तसेच यासाठी तिला संगीतातील सर्वोत्कृष्ट अभिनेत्रीचा टोनी पुरस्कार मिळाला.

मेंझेलचे पात्र आणि "डिफायिंग ग्रॅव्हिटी" या गाण्याच्या लोकप्रियतेमुळे तिला थिएटर रसिकांमध्ये एक समर्पित चाहतावर्ग मिळाला. २०१४ मध्ये, मेंझेल इफ/थन म्युझिकलमध्ये एलिझाबेथ वॉन म्हणून ब्रॉडवेवर परतली, ज्यासाठी तिला तिसरे टोनी पुरस्कार नामांकन मिळाले.

मेंझेलने २०१३ पासून डिस्नेच्या थ्रीडी कॉम्प्युटर-अ‍ॅनिमेटेड चित्रपट फ्रोझन फ्रँचायझी आणि संबंधित माध्यमांमध्ये एल्साच्या पात्राला आवाज दिला; "लेट इट गो" या पहिल्या चित्रपटासाठी तिने रेकॉर्ड केलेले गाणे प्रचंड लोकप्रिय झाले. याने सर्वोत्कृष्ट मूळ गाण्याचा ऑस्कर पुरस्कार जिंकला. हे गाणे आंतरराष्ट्रीय स्तरावर लोकप्रिय झाले. तसेच बिलबोर्ड हॉट १०० वर पाचव्या क्रमांकावर ते पोहोचले. मेंझेल ही चार्टवर टॉप-१० गाणे असलेली पहिली टोनी पुरस्कार विजेती अभिनेत्री बनली. गायक आणि गीतकार म्हणून, मेंझेलने सहा स्टुडिओ अल्बम प्रदर्शित केले आहेत, ज्यात आय स्टँड (२००८) आणि इडिना (२०१६) यांचा समावेश आहे. तिचा पहिला हॉलिडे अल्बम, २०१४ चा हॉलिडे विशेस, बिलबोर्ड २०० वर सहाव्या क्रमांकावर आला, जो चार्टवर तिचा सर्वोच्च स्थान असलेला अल्बम आहे.

संदर्भ 

अमेरिकन अभिनेत्री
अमेरिकन गायिका
इ.स. १९७१ मधील जन्म
ऑस्कर पुरस्कार विजेत्या गायिका
स्त्री चरित्रलेख